DEXON เดินสายโรดโชว์ “หาดใหญ่” ฉายภาพธุรกิจก่อนขาย IPO
DEXON เดินสายโรดโชว์ภาคใต้ “หาดใหญ่” ฉายภาพธุรกิจ เรียกความเชื่อมั่นนักลงทุน ก่อนเสนอขาย IPO
DEXON เดินสายโรดโชว์ภาคใต้ “หาดใหญ่” ฉายภาพธุรกิจ เรียกความเชื่อมั่นนักลงทุน ก่อนเสนอขาย IPO
16 มี.ค. 2566

นางมัลลิกา แก่กล้า (ที่ 5 จากขวา) ประธานเจ้าหน้าที่บริหาร นางสาวชนนิกานต์ อรัญรัตน์ (ที่ 5 จากซ้าย) ประธานเจ้าหน้าที่บริหารฝ่ายการเงิน บริษัท เด็กซ์ซอน เทคโนโลยี จำกัด (มหาชน) หรือ DEXON พร้อมด้วยนายวิชา โตมานะ (ที่ 4 จากซ้าย) กรรมการผู้จัดการ ฝ่ายวาณิชธนกิจ นายอภิศักดิ์ ว่องวานิช (ที่ 3 จากซ้าย) ผู้อำนวยการอาวุโส ฝ่าย Transaction Business บริษัทหลักทรัพย์  ฟิลลิป (ประเทศไทย) จำกัด (มหาชน) ในฐานะที่ปรึกษาทางการเงิน และแกนนำการจัดจำหน่ายและรับประกันการจำหน่ายหุ้นสามัญเพิ่มทุนของบริษัท ร่วมด้วยผู้บริหารระดับสูงของบริษัทฯ ร่วมนำเสนอข้อมูลการเสนอขายหุ้น IPO ต่อนักลงทุนที่อำเภอหาดใหญ่ จังหวัดสงขลา
ทั้งนี้เป็นการเรียกความเชื่อมั่น ก่อนเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 123.18 ล้านหุ้น ชูจุดเด่นผู้นำธุรกิจให้บริการตรวจสอบทางวิศวกรรม และสร้างนวัตกรรมทางเทคโนโลยี และเป็นหนึ่งในบริษัทชั้นนำระดับโลกที่มีศักยภาพในการผลิตเทคโนโลยีด้านการตรวจสอบและการประเมินความสมบูรณ์ของระบบท่อส่ง (Pipeline Integrity) โดยมีนักลงทุนสนใจเข้ารับฟังข้อมูลเป็นจำนวนมาก ณ โรงแรมลี การ์เดนส์ พลาซ่า อำเภอหาดใหญ่ จังหวัดสงขลา